**ΕΡΤ2 - Ενημερωτικό σημείωμα και τροποποιήσεις προγράμματος**

**Σας ενημερώνουμε ότι η ελληνική ταινία για το Σάββατο 3/4/2021 έχει ως εξής:**

**ΣΑΒΒΑΤΟ 3/4/2021, στις 14:00: «ΟΙ ΣΚΑΝΔΑΛΙΑΡΗΔΕΣ» Κ W**

**Κωμωδία, παραγωγής 1963.**

**Σκηνοθεσία:** Στέλιος Τατασόπουλος

**Σενάριο:** Θεόδωρος Τέμπος

**Φωτογραφία:** Γιώργος Κόντης

**Μουσική:** Γιάννης Βέλλας

**Τραγούδι:** Ντόρα Γιαννακοπούλου

**Παίζουν:** Νίκος Σταυρίδης, Γιάννης Γκιωνάκης, Κλεό Σκουλούδη, Πόπη Λάζου, Ράλλης Αγγελίδης, Γιώργος Βελέντζας, Τάκης Μηλιάδης, Αρτέμης Μάτσας, Κώστας Παπαχρήστος, Διονυσία Ρώη, Γιώργος Ρώης, Παναγιώτης Καραβουσάνος

**Διάρκεια:** 93΄

**Υπόθεση:** Δύο άνεργοι φουκαράδες (Νίκος Σταυρίδης και Γιάννης Γκιωνάκης) συνδέονται μεταξύ τους με δεσμούς φιλίας και περνούν μαζί πολλές περιπέτειες. Ερωτεύονται δύο κοπέλες (Κλεό Σκουλούδη και Πόπη Λάζου), μπερδεύονται στα πόδια της αστυνομίας, υποδύονται τους φυλάρχους από την Αφρική και αντιμετωπίζουν διάφορες απίθανες καταστάσεις. Τελικά, η σωτηρία τους έρχεται από την Αμερική, όπου... βραβεύεται ένα ποίημα που είχε γράψει ο ένας εκ των δύο. Έτσι, με το έπαθλο των πενήντα χιλιάδων δολαρίων μπορούν επιτέλους να ξεκινήσουν τη ζωή τους, με τις γυναίκες που αγαπούν.

**Επίσης, σας ενημερώνουμε ότι την Κυριακή της Σταυροπροσκυνήσεως 4/4/2021, η Θεία Λειτουργία θα μεταδοθεί από τις 08:00 έως τις 10:45, από τον Καθεδρικό Ιερό Ναό Αθηνών.**

**Ως εκ τούτου, η επανάληψη της εκπομπής «Φωτεινά Μονοπάτια», θα ξεκινήσει στις 10:45.**

**Ακόμη, σας ενημερώνουμε για τα εξής:**

**ΚΥΡΙΑΚΗ 4/4/2021**

**--------------------------**

**14:00 ΕΛΛΗΝΙΚΗ ΤΑΙΝΙΑ: «Ο ΕΑΥΤΟΥΛΗΣ ΜΟΥ» Κ W**

**Κωμωδία, παραγωγής 1964.**

**Σκηνοθεσία:** Ορέστης Λάσκος

**Συγγραφέας:** Δημήτρης Ψαθάς

**Σενάριο:** Ορέστης Λάσκος

**Φωτογραφία:** Γιάννης Αθανασιάδης

**Μουσική:** Χρήστος Μουραμπάς

**Παίζουν:** Λάμπρος Κωνσταντάρας, Μπεάτα Ασημακοπούλου, Θανάσης Μυλωνάς, Μιράντα Μυράτ, Άννα Μαντζουράνη, Δημήτρης Νικολαΐδης, Γιώργος Γαβριηλίδης, Ζωή Φυτούση, Κώστας Πίτσιος, Κώστας Μεντής

**Διάρκεια:** 100΄

**Υπόθεση:** Ο Γιάγκος Αγγελής, διευθυντής ενός εργοστασίου, είναι ο τύπος του κλασικού φίλαυτου. Ενδιαφέρεται μόνο για τον εαυτό του, ενώ είναι αρραβωνιασμένος εδώ και πέντε χρόνια με την Ελένη, την οποία δεν λέει να παντρευτεί. Ταυτόχρονα, συνδέεται ερωτικά με τη γραμματέα του, τη Λιλή, την οποία θέλει να παντρέψει μ’ έναν άβουλο υπάλληλό του, για να την έχει του χεριού του.

Όταν μαθαίνει ότι η κυρία Παπαγεωργίου, η χήρα του ιδιοκτήτη του εργοστασίου, σκοπεύει να ξαναπαντρευτεί, δεν διστάζει να θέσει υποψηφιότητα. Όμως, ο υπέρμετρος εγωισμός του και η ανεύθυνη συμπεριφορά του, τον οδηγούν στην πλήρη απομόνωση, καθώς τον εγκαταλείπουν οι πάντες.

Η ταινία βασίζεται στο θεατρικό έργο «Η αυτού εξοχότης εγώ» του Δημήτρη Ψαθά**.**

**15:45 ΕΡΩΤΑΣ ΟΠΩΣ ΕΡΗΜΟΣ (Ε)**

**17:15 ΞΕΝΗ ΤΑΙΝΙΑ: «ΚΥΝΗΓΟΣ ΚΡΟΚΟΔΕΙΛΩΝ» (THE CROCODILE HUNTER: COLLISION COURSE)  K8 GR  (Αλλαγή ώρας & ενημερωτικό δελτίο ταινίας)**

**Κωμική περιπέτεια, συμπαραγωγής ΗΠΑ-Αυστραλίας 2002.**

**Σκηνοθεσία:** Τζον Στέιντον.

**Παίζουν:**Στιβ Έργουιν, Τέρι Έργουιν, Μάγκντα Ζομπάνσκι, Ντέιβιντ Γουέναμ, Κέιτ Μπίχαν.

**Υπόθεση:** Ο διάσημος Αυστραλός φυσιοδίφης **Στιβ Έργουιν,** γνωστός και ως «Κυνηγός Κροκοδείλων», αναλαμβάνει να σώσει έναν θηριώδη κροκόδειλο από τους λαθροκυνηγούς. Αυτό όμως που ο Στιβ δεν γνωρίζει είναι ότι ο κροκόδειλος έχει καταπιεί ένα άκρως απόρρητο εξάρτημα ενός αμερικανικού δορυφόρου και ότι οι λαθροκυνηγοί, στην πραγματικότητα, είναι μυστικοί πράκτορες με σκοπό να το ανακτήσουν.

Η αποστολή του Στιβ δεν θα είναι εύκολη, αλλά εφόσον τα βγάζει πέρα με σαρκοφάγες αράχνες και δηλητηριώδη φίδια χωρίς ούτε μία γρατσουνιά, μερικοί οπλοφόροι πράκτορες δεν είναι δα και μεγάλο πρόβλημα.

Ο Στιβ Έργουιν, πρωταγωνιστής της δημοφιλέστερης τηλεοπτικής σειράς του Discovery Channel, στην πρώτη του κινηματογραφική περιπέτεια.

**19:00 ΚΛΕΙΝΟΝ ΑΣΤΥ (Ε)**

**------------------------------**

**Επίσης,** **σας ενημερώνουμε ότι τη Δευτέρα 5/4/2021, στις 20:00, αρχίζει ο νέος κύκλος της σειράς ντοκιμαντέρ «ΜΟΝΟΓΡΑΜΜΑ» Κ8  W**

**Στην πρώτη εκπομπή του νέου κύκλου αυτοβιογραφείται ο ηθοποιός Γρηγόρης Βαλτινός.**

**Τέλος, σας ενημερώνουμε για τις υποθέσεις των ξένων ντοκιμαντέρ, «Στην άγρια φύση με τον Γκόρντον Μπιουκάναν» (Into the Wild with Gordon Buchanan) και «Επικίνδυνες κατασκευές» (Project Impossible).**

**ΔΕΛΤΙΑ ΤΥΠΟΥ**

**ΣΤΗΝ ΑΓΡΙΑ ΦΥΣΗ ΜΕ ΤΟΝ ΓΚΟΡΝΤΟΝ ΜΠΙΟΥΚΑΝΑΝ**

**(ΙΝΤΟ ΤΗΕ WILD WITH GORDON BUCHANAN)**

**Α' ΤΗΛΕΟΠΤΙΚΗ ΜΕΤΑΔΟΣΗ**

**Σειρά ντοκιμαντέρ 5 επεισοδίων, παραγωγής Αγγλίας 2016.**

Ο **Γκόρντον Μπιουκάναν,** μαζί με γνωστά κι αγαπημένα πρόσωπα, ξεκινούν μια περιπέτεια στην άγρια φύση, όπου γνωρίζουν από κοντά μερικά από τα πιο εμβληματικά είδη ζώων του Ηνωμένου Βασιλείου.

**Δευτέρα 5/4/2021, στις 14:00 - Eπεισόδιο** **1ο: «Άλαστερ Κάμπελ»**

Συνοδευόμενος από τον **Άλαστερ Κάμπελ,** δημοσιογράφο, επικοινωνιολόγο και συγγραφέα, ο **Γκόρντον Μπιουκάναν** κατευθύνεται στα δυτικά νησιά της **Σκοτίας.**

Επισκέπτονται παρέα τα νησιά **Μαλ** και **Ταϊρί,** αναζητώντας ενυδρίδες, θαλασσαετούς και φρατέρκουλες.

Επιπλέον, ανακαλύπτουν ότι μπορούν να προσελκύσουν τις φώκιες μ’ έναν ανορθόδοξο τρόπο, δηλαδή παίζοντάς τους γκάιντα.

**Τρίτη 6/4/2021, στις 14:00 - Επεισόδιο 2ο: «Εντ Μπερν»**

Ο **Γκόρντον Μπιουκάναν** και ο Ιρλανδός κωμικός **Εντ Μπερν** βρίσκονται στο **Έσεξ,** όπου έχουν την ευκαιρία να θαυμάσουν από κοντά πλατώνια και δακτυλιοειδείς παπαγάλους.

Ανακαλύπτουν όμως ακόμα ότι καμιά φορά δεν χρειάζεται να πας στην άγρια φύση, για να δεις όμορφα πλάσματα.

Βγαίνουν στους δρόμους, αναζητώντας αλεπούδες και ασβούς και ανακαλύπτουν ότι ένα παλιό αεροδρόμιο αποτελεί πρώτης τάξεως ενδιαίτημα για πολλά και διάφορα είδη.

**Τετάρτη 7/4/2021, στις 14:00 - Επεισόδιο 3ο: «Σάρα Κοξ»**

Ο **Γκόρντον Μπιουκάναν** και η **Σάρα Κοξ** είναι στο **Ντάρτμουρ,** γνωστό για το δύσβατο τοπίο και τα μικρά, άγρια πόνι του. Όμως, ανακαλύπτουν ότι έχει να προσφέρει πολύ περισσότερα, καθώς βλέπουν αυτοπροσώπως μια αποικία σπάνιων τρανορινόλοφων νυχτερίδων να βγαίνουν από τη φωλιά τους τη νύχτα και η Σάρα έρχεται σε επαφή με έναν ζωηρό μυωξό. Η βροχή είναι αδιάκοπη και απειλεί να μειώσει τον ενθουσιασμό της Σάρα, καθώς περιμένουν να εμφανιστεί κάποιος ασβός. Και τελικά, θα αξίζει τόση ταλαιπωρία η αναζήτησή τους για κάστορες;

**Πέμπτη 8/4/2021, στις 14:00 - Επεισόδιο 4ο: «Ντέρμοτ Ο' Λίρι, ραδιοφωνικός παραγωγός»**

Ο **Γκόρντον Μπιουκάναν** και ο **Ντέρμοτ Ο' Λίρι** βρίσκονται στις εκπληκτικές **Εβρίδες της Σκοτίας.** Ξεκινούν το ταξίδι τους στο **Σκάι,** αναζητώντας φώκιες και χρυσαετούς. Ο Ντέρμοτ θέλει να πλησιάσει θαλασσοπούλια, έτσι φτάνουν με κανό σε μια αποικία θαλασσοκοράκων πριν πάνε προς το **Ραμ** για να κατασκηνώσουν για τη νύχτα.

Μια συνάντηση μ’ ένα μεγαλοπρεπές ελάφι στο πρόγευμα είναι μια καλή αρχή για τη μέρα, όμως η πραγματική πρόκληση για τον Γκόρντον είναι να βρει αυτό που θέλει πραγματικά να δει ο Ντέρμοτ: καρχαρίες προσκυνητές. Είναι μια δύσκολη επιθυμία και του μένουν μόνο δύο μέρες για να βρει έναν. Θα τα καταφέρει;

**Παρασκευή 9/4/2021, στις 14:00 - Eπεισόδιο** **5ο** **(τελευταίο): «Τζον Σίμσον»**

Με προσκεκλημένο τον **Τζον Σίμσον** του BBC, ο **Γκόρντον Μπιουκάναν** περνά τρεις ημέρες στο **Εθνικό Πάρκο της Βόρειας Σκοτίας,** αναζητώντας σπάνια ζώα που μόνο εκεί συναντά κανείς. Ο Γκόρντον θα μπορέσει να δείξει στον Τζον κουνάβια, λαγούς, ταράνδους, ενώ θα καταφέρουν όχι μόνο να δουν από κοντά αλλά και να απαθανατίσουν την εξαιρετικά σπάνια και όμορφη σκοτσέζικη αγριόγατα. Τρεις μέρες ταξιδιού, χιούμορ και περιπέτειας που μας φέρνουν πιο κοντά στην άγρια φύση.

**ΕΠΙΚΙΝΔΥΝΕΣ ΚΑΤΑΣΚΕΥΕΣ (PROJECT IMPOSSIBLE)**

**Α΄ ΤΗΛΕΟΠΤΙΚΗ ΜΕΤΑΔΟΣΗ**

**Σειρά ντοκιμαντέρ 10 επεισοδίων, παραγωγής ΗΠΑ 2017.**

Αυτή η εξαιρετική σειρά ντοκιμαντέρ παρακολουθεί μια νέα γενιά επικών μηχανικών έργων που μέχρι πριν από μερικά χρόνια θεωρούνταν αδιανόητα. Κάθε επεισόδιο της σειράς περιλαμβάνει διάφορα έργα που παρουσιάζουν σχέδια ανθρώπινης κατασκευής, τα οποία είναι κρίσιμα για το μέλλον μας. Αυτά τα έργα, μεταξύ άλλων, περιλαμβάνουν τον γιγάντιο αιολικό σταθμό της Βόρειας Θάλασσας με ανεμογεννήτριες ύψους 183 μέτρων, έναν γιγάντιο κυματοθραύστη που θα προστατεύει την ιστορική Βενετία από τα νερά που ανεβαίνουν, τη μεγαλύτερη κινητή δομή στον κόσμο στο Τσερνόμπιλ και την κατασκευή ενός στόλου παγοθραυστικών που κινούνται με πυρηνική ενέργεια.

**Τρίτη 6/4/2021, στις 19:00 - Επεισόδιο 1ο: «Υπερκατασκευές» (Super Structures)**

Στην πορεία της Ιστορίας μας, η ανθρωπότητα έχει δημιουργήσει καταπληκτικές κατασκευές. Τώρα ένα νέο είδος υπερδομών αναμετράται με το αδύνατο.

Σ’ αυτό το επεισόδιο: Κατασκευές Περιορισμού Πυρηνικής Ενέργειας στο Τσερνόμπιλ, το Στάδιο Mercedes Benz της Ατλάντας, η Γέφυρα Μπαγιόν της Νέας Υόρκης, ο ουρανοξύστης Γουίλσιρ Γκραντ του Λος Άντζελες.

**Τετάρτη 7/4/2021, στις 19:00 - Επεισόδιο 2ο: «Βυθιζόμενες πόλεις» (Sinking Cities)**

Παγκοσμίως, ένα νέο είδος υπερκαταιγίδων συνταράσσει τις ακτές μας. Αν δεν γίνει τίποτα, μεγάλες πόλεις όπως η Νέα Υόρκη, η Βενετία και το Τόκιο πολύ απλά θα εξαφανιστούν. Οι μηχανικοί αντεπιτίθενται, υψώνοντας τις μεγαλύτερες θαλάσσιες άμυνες στον κόσμο.

Σ’ αυτό το επεισόδιο: Το αντιπλημμυρικό φράγμα της Βενετίας, η μηχανή τσουνάμι και οι σήραγγες εκτροπής νερών του Τόκιο, η αντιπλημμυρική άμυνα του Νιου Τζέρσι ενάντια στις θύελλες.

**Πέμπτη 8/4/2021, στις 19:00 - Επεισόδιο 3ο: «Πολεμώντας το μπλακάουτ» (Battling the Blackout)**

Τα περασμένα πενήντα χρόνια, η ενέργεια που χρησιμοποιήθηκε στον κόσμο διπλασιάστηκε. Στα επόμενα πενήντα χρόνια, θα διπλασιαστεί ξανά. Θα μπορέσουμε να καλύψουμε τη ζήτηση ή θα βυθιστούμε στο σκοτάδι;

Παντού στον κόσμο οι μηχανικοί φτάνουν σε ακραία σημεία για να κρατήσουν το φως μας αναμμένο: δαμάζοντας την ενέργεια του ποταμού με το μεγαλύτερο μήκος στη Γη, πέφτοντας μέσα στην καυτή λάβα ενός ενεργού ηφαιστείου και οικοδομώντας μία από τις μεγαλύτερες θαλάσσιες αιολικές εγκαταστάσεις στον κόσμο.